CELEX: 52021DP0066
Language: bg
Date: 2021-03-09 00:00:00
Title: Решение на Европейския парламент да не се представят възражения срещу делегирания регламент на Комисията от 11 февруари 2021 г. за изменение на Делегиран регламент (ЕС) № 1222/2014 за допълване на Директива 2013/36/ЕС на Европейския парламент и на Съвета по отношение на регулаторните технически стандарти за уточняване на методиката за определяне на глобалните системно значими институции и за определяне на подкатегориите глобални институции със системно значение (C(2021)0772 — 2021/2561(DEA))

24.11.2021   
            
            
               BG
            
            
               Официален вестник на Европейския съюз
            
            
               C 474/173
            
         
      P9_TA(2021)0066
      Непредставяне на възражения срещу делегиран акт: определяне на глобалните системно значими институции и определяне на подкатегориите глобални институции със системно значение
      Решение на Европейския парламент да не се представят възражения срещу делегирания регламент на Комисията от 11 февруари 2021 г. за изменение на Делегиран регламент (ЕС) № 1222/2014 за допълване на Директива 2013/36/ЕС на Европейския парламент и на Съвета по отношение на регулаторните технически стандарти за уточняване на методиката за определяне на глобалните системно значими институции и за определяне на подкатегориите глобални институции със системно значение (C(2021)0772 — 2021/2561(DEA))
      (2021/C 474/24)
      
         Европейският парламент,
      
                  —
               
               
                  като взе предвид делегирания регламент на Комисията (C(2021)0772),
               
            
                  —
               
               
                  като взе предвид писмото на Комисията от 18 февруари 2021 г., с което последната отправя искане към Парламента да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 4 март 2021 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (1) (ДКИ), и по-специално член 131, параграф 18 и член 149 от нея,
               
            
                  —
               
               
                  като има предвид проекта на набор от регулаторни технически стандарти, предложен от Европейския надзорен орган (Европейски банков орган) (ЕБО) на 4 ноември 2020 г. в съответствие с член 10 от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (2),
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 9 март 2021 г.,
               
            
                  А.
               
               
                  като има предвид, че през юли 2018 г. Базелският комитет по банков надзор (БКБН) публикува преработена методика за оценка на глобалните системно значими банки (Г-СЗБ); като има предвид, че тези промени в методиката за оценка на Г-СЗБ следва да бъдат отразени в Делегиран регламент (ЕС) № 1222/2014 на Комисията (3); като има предвид, че Директива (ЕС) 2019/878 на Европейския парламент и на Съвета (4) измени член 131 от ДКИ и тези промени следва също да бъдат отразени в Делегиран регламент (ЕС) № 1222/2014 на Комисията;
               
            
                  Б.
               
               
                  като има предвид, че измененията на ДКИ започнаха да се прилагат на 29 декември 2020 г., но в тях не се уточнява краен срок за представяне на делегирания акт за изменение; като има предвид, че на 4 ноември 2020 г. ЕБО предостави на Комисията проект за изменение на регулаторните технически стандарти; като има предвид, че целта на Комисията е да приложи допълнителната методология на ЕС, посочена в проекта за изменение на регулаторните технически стандарти, още за годишната процедура за 2021 г. за определяне на глобалните системно значими институции (Г-СЗИ, еквивалент на Г-СЗБ в Съюза), която ще бъде стартирана от ЕБО през април 2021 г. (въз основа на данни от края на 2020 г.) и ще приключи през ноември 2021 г.;
               
            
                  В.
               
               
                  като има предвид, че делегираният регламент следва спешно да влезе в сила, за да се гарантира постигането на целта на Комисията за разрешаване на прилагането на допълнителната методология на ЕС при първата процедура за Г-СЗИ съгласно изменената ДКИ, която е процедурата от 2021 г.; като има предвид, че за да се осигури правна сигурност за започващата през април 2021 г. процедура, делегираният регламент за изменение трябва да влезе в сила до тази дата;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 176, 27.6.2013 г., стр. 338.
      
         (2)  ОВ L 331, 15.12.2010 г., стр. 12.
      
         (3)  Делегиран регламент (ЕС) № 1222/2014 на Комисията от 8 октомври 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за уточняване на методиката за определяне на глобалните системно значими институции и за определяне на подкатегориите глобални институции със системно значение (ОВ L 330, 15.11.2014 г., стр. 27).
      
         (4)  Директива (ЕС) 2019/878 на Европейския парламент и на Съвета от 20 май 2019 г. за изменение на Директива 2013/36/ЕС по отношение на освободените субекти, финансовите холдинги, финансовите холдинги със смесена дейност, възнагражденията, надзорните мерки и правомощия и мерките за запазване на капитала (ОВ L 150, 7.6.2019 г., стр. 253).